kardosdrur/scandi-wiki huggingface dataset:
Karaca Dağ

Karaca er en 1.957 m høj skjoldvulkan i det østlige Tyrkiet (Provinsen Şanlıurfa), ca. 100 km nord for grænsen til Syrien. Tidspunktet for det seneste udbrud er ukendt. En analyse af lavaen ved hjælp af Kalium-Argon-datering gav et tidspunkt i midten af Pleistocæn, men satellitoptagelser synes at vise, at nogle af lavestrømmene kun er få tusinde år gamle.

Ifølge en artikel i bladet Der Spiegel fra den 3. juni 2006, har Max Planck Instituttet for avlsforkning i Köln opdaget, at den fælles stamform til 68 af nutidens Enkornsorter stadig vokser som vilde planter på Karacas skråninger. Vulkanen ligger 30 km fra det neolitiske fundsted, Göbekli Tepe, hvor opførelsen af et større, ceremonielt kultsted omkring 10.000 f.Kr. sikkert blev muliggjort ved forsyninger af korn fra Karaca Dağ.

Noter 

Vulkaner i Tyrkiet
Asura

Asura er en gruppe af semiguder, der optræder i forskellige religioner, herunder hinduisme og buddhisme.

I hinduismen 
I hinduismen er asura (Sanskrit: असुर) en gruppe af magtsøgende guddomme, der ofte omtales som dæmoniske. De er i opposition til devaerne. Begge grupper er børn af Kashyapa. Synet på asuraerne i hinduismen varierer, da mange guddomme der på et tidspunkt var asuraer senere er blevet kendt som devaer.

I buddhismen 
Asuraer optræder som en typer af overnaturlige væsner i traditionel buddhistisk kosmologi.

Buddhisme
Hinduisme
Harald zur Hausen

Harald zur Hausen (født 11. marts 1936, død 28. maj 2023) var en tysk virusforsker, der opdagede human papilloma virusset, der kan forårsage livmoderhalskræft. For dette tildeltes han i 2008 Nobelprisen i fysiologi eller medicin (delt med Luc Montagnier og Françoise Barré-Sinoussi).

Referencer

Eksterne henvisninger 

Videnskabsfolk fra Tyskland
Nobelprismodtagere i medicin
Nobelprismodtagere fra Tyskland
Françoise Barré-Sinoussi

Françoise Barré-Sinoussi (født 30. juli 1947) er en fransk virusforsker, der sammen med Luc Montagnier opdagede hiv. For dette arbejde tildeltes de i 2008 nobelprisen i fysiologi eller medicin (delt med Harald zur Hausen).

Referencer

Eksterne henvisninger 

Personer fra Paris
Læger fra Frankrig
Nobelprismodtagere i medicin
Nobelprismodtagere fra Frankrig
Virologer
Franskmænd i 1900-tallet
Franskmænd i 2000-tallet
Luc Montagnier

Luc Montagnier (født 18. august 1932 i Chabris, død 8. februar 2022) var en fransk virusforsker ved Pasteur Instituttet, der sammen med Françoise Barré-Sinoussi opdagede HIV-viruset, som forårsager AIDS. Han modtog sammen med Harald zur Hausen og Françoise Barré-Sinoussi i 2008 Nobelprisen i fysiologi eller medicin.

Referencer

Eksterne henvisninger 

Læger fra Frankrig
Nobelprismodtagere i medicin
Nobelprismodtagere fra Frankrig
Virologer
Franskmænd i 1900-tallet
Franskmænd i 2000-tallet
Greve af Monpezat

Greve af Monpezat er en titel, som Dronning Margrethe 2. den 30. april 2008 tildelte sine sønner, kronprins Frederik og prins Joachim, mens kronprinsesse Mary blev grevinde af Monpezat. Da prins Joachim 24. maj 2008 blev gift med prinsesse Marie, blev også hun grevinde af Monpezat.

Efterkommere født i lovligt ægteskab bærer også titlen i overensstemmelse med de almindelige regler, således at prinserne Nikolai, Felix, Christian, Henrik og Vincent også er grever af Monpezat, mens Isabella, Josephine og Athena er komtesser af Monpezat.

Kongehusets meddelelse:
Hendes Majestæt Dronningen har besluttet, at Hans Kongelige Højhed Kronprinsen samt Hans Kongelige Højhed Prins Joachim tillægges titel af "greve af Monpezat". Hendes Kongelige Højhed Kronprinsesse Mary samt Hans Kongelige Højhed Prins Joachims kommende ægtefælle frk. Marie Cavallier vil som følge heraf føre titlen "grevinde af Monpezat". Titlen føres endvidere af efterkommere født i lovligt ægteskab, i overensstemmelse med de almindelige regler, der gælder herom, hvilket vil sige, at titlen "greve af Monpezat" videreføres af mandlige descendenter, medens kvindelige descendenter fører titlen "komtesse af Monpezat". Der er tale om en ny, yderligere titel der kan anvendes i tilknytning til de eksisterende. Titlen berører ikke de nugældende prædikater.

Historisk baggrund 
Prins Henrik anvendte inden sit ægteskab titel som "comte de Laborde de Monpezat" (på dansk greve de Laborde de Monpezat), hvor de Laborde-familien er mandslinjen, og de Monpezat henviser til en herregård som Prins Henriks 5 x tipoldemor stammede fra. Denne påberåbte grevetitel var rent titulær, dvs. af prinsen ikke var greve af noget grevskab. Der har været diskussion om familiens ret til at føre denne titel, idet den aldrig er tildelt af nogen fransk konge eller kejser og kun synes at have være brugt i det 20. århundrede. Styret i familiens hjemland, fyrstendømmet Béarn, afviste både i 1703 og 1707 at anerkende familien som adelig og derfor er familien opført i den franske Encyclopædi over den falske adel og den tilsyneladende adel. Den senere danske titel af Monpezat er derimod en lovformelig dansk grevetitel, uanset den franske titels berettigelse eller ej.

Liste over grever og komtesser af Monpezat 

 Dronning Margrethe II (f.1940) ∞ Henrik, Prinsgemal (1934–2018)
 (1) Kronprins Frederik (f. 1968)
 (2) Prins Christian (f. 2005)
 (3) Prinsesse Isabella (f. 2007)
 (4) Prins Vincent (f. 2011)
 (5) Prinsesse Josephine (f. 2011)
  (6) Prins Joachim (f. 1969)
 (7) Nikolai, greve af Monpezat (f. 1999)
 (8) Felix, greve af Monpezat (f. 2002)
 (9) Henrik, greve af Monpezat (f. 2009)
 (10) Athena, komtesse af Monpezat (f. 2012)

Konsekvenser 
Tildelingen af titlen greve af Monpezat til Dronning Margrethes sønner og efterkommere betyder rent praktisk, at skulle nogle efterkommere med tiden miste eller fravælge titlen som prins eller prinsesse til Danmark, så vil de i kraft af titlen som grever eller komtesser af Monpezat stadig tilhøre rangfølgens klasse 1 eller 2 i officielle sammenhænge.

Noter
Toivo Mikael Kivimäki

Toivo Mikael Kivimäki (5. juni 1886–6. maj 1968), dr.jur., var leder af institut for privatret ved Helsinki Universitet fra 1931-1956, statsminister i Finland 1932–1936, og Finlands ambassadør i Berlin 1940–1944. 

I 1946 blev Kivimäki sammen med en håndfuld andre ledende politikere stillet for retten anklaget for ansvar for krigen i en retssag, som generelt blev betragtet som rent justitsmord under pres fra de allierede sejrherrer i 2. verdenskrig, og et brud på Finlands forfatningsmæssige traditioner. Kivimäki blev idømt fem års fængsel efter at være blevet fundet ansvarlig for fortsættelseskrigen (som indledtes med et sovjetisk luftangreb på finske byer den 25. juni 1941). Efter at Finland havde underskrevet fredsaftalen i Paris i 1947 og den finsk-sovjetiske venskabstraktat i 1948 havde den internationale situation stabiliseret sig så meget at Kivimäki blev benådet. Han vendte tilbage til sin akademiske karriere. 

Som det var tilfældet med alle politikere der havde forbindelse med Fortsættelseskrigen blev Kivimäki set i et kritisk lys i årtier herefter. Under finlandiseringen udtrykte mange prominente finner sig forsigtigt om sådanne emner for ikke at forstyrre den følsomme nabo i øst, en forsigtighed, som uden tvivl påvirkede holdningerne blandt efterkrigs generationen i Finland. 

En moderne vurdering af Kivimäki kan ikke undgå at konkludere, at han var en usædvanlig succesfuld politiker: 
 Som statsminister ledede Kivimäki Finlands længstsiddende regering (indtil 1985), med det mål at stabilisere den politiske situation i Finland efter at Mäntsälä-oprøret var slået ned.
 Han opnåede at ændre Finlands udenrigspolitik i retning af en neutral pro-skandinavisk holdning og udsoning med Sverige, som nok blev forberedt i de inderste cirkler, men som i datidens intense fase af sprogstriden i Finland ikke var let at forklare for offentligheden. 
 Som energisk ambassadør i Berlin lykkedes det ham at ændre Nazi-Tysklands antifinske holdning, og opnå støtte og tjenester for en forholdsvis begrænset pris for Finland. Det er værd at bemærke, at Finland undgik at forme formelle bånd til Tyskland indtil den flertydige Ryti-Ribbentrop aftalen, som blev undertegnet efter at Viipuri var faldet i juni 1944.

Adskillige personer og faktorer var af kritisk betydning for Finlands overlevelse som en uafhængig stat i de urolige tider omkring vinterkrigen og Fortsættelseskrigen. Der er ingen tvivl om at Kivimäki indtager en fremtrædende plads imellem dem.

Eksterne henvisninger 
 

Statsministre fra Finland
Kaptajn Fear

Kaptajn Fear (Captain Fear – betyder "Kaptajn Frygt") – en piratkaptajn fra Caribien – er den officielle maskot for det amerikanske NFL-hold Tampa Bay Buccaneers. Han har blå øjne, sort hår, tykke øjenbryn og et fuldskæg. Han har været maskot for Buccaneers siden juni 2000.

Historie 
Kystvagten samlede Kaptajn Fear op fra det ustadige vand ud for Tampa Bay tilbage i 2000. 

En aften, mens Kaptajn Fear guidede sit skib igennem en intens caribisk storm, blev den stolte sørøver kastet overbord efter hans skib blev ramt af lynet.

Utroligt nok lykkedes det Kaptajnen at holde sig flydende ved hjælp af en improviseret flåde at vragrester, men var ikke i stand til at lokaliserer sit skib før han altså blev fisket op af kystvagten.

Han skib drev i land i Tampa Bay. Skadet, men stadig sødygtig blev skibet repareret og ligger nu permanent forankret i Buccaneer Cove på Raymond James Stadium

Kaptain Fear bor nu fast i kaptajnens kahyt, og holder hver aften øje med Tampa Bay fra udkigsposten på skibet.

Personlige Data / Trivia 
Kaptajn Fear er kendt for at spise Falke som snacks, som han siger smager som kylling. Hans yndlingsfilm er Disney's Den lille Havfrue og hans yndlingssang er Disney's "Yo Ho Yo Ho a Pirate's Life for Me". Hans hobbyer er surfing, jetskiing og tricks med sværd.

Hans højde er ca. 192 cm og hans vægt er 113 kg.

Rivalerne er Carolina Panthers, Atlanta Falcons og New Orleans Saints.

Eksterne links 
 http://www.buccaneers.com/bucs-fans/captain-fear.html  Maskottens side på holdets hjemmeside]

NFL
Väinö Tanner

Väinö Tanner (12. marts 1881 – 19. april 1966) var en pioner og leder af den socialdemokratiske bevægelse i Finland og statsminister fra 1926 til 1927. 

Tanner deltog ikke i den finske borgerkrig. Da krigen sluttede, blev han Finlands ledende socialdemokratiske politiker og en stærk fortaler for det parlamentariske system. Hans vigtigste resultat var at få rehabiliteret det socialdemokratiske parti efter borgerkrigen. 
Väinö Tanner var statsminister (1926-1927), finansminister (1937-1939), udenrigsminister (1939-1940), og efter vinterkrigen handelsminister (1940-1942). Dette sidste træk skyldtes pres fra Sovjetunionen.

Väinö Tanners førte den finske arbejderklasse væk fra de revolutionære idealer i retning af pragmatiske fremskridt gennem den demokratiske proces. Under hans ledelse blev socialdemokraterne betroet at danne en mindretalsregering mindre end 10 år efter den blodige borgerkrig. Under præsident Relanders korte sygdom var Tanner endda fungerende præsident og hærens øverstkommanderende. I denne rolle modtog han endogså Den hvide Gardes parade i anledning af 10 års dagen for de hvides sejr. Dette blev følt som en bemærkelsesværdig udvikling i tiden. I 1930'erne indgik socialdemokraterne i adskillige koalitionsregeringer sammen med agrarpartiet. Under vinterkrigen var Tanner udenrigsminister. 

Väinö Tanners lederskab havde stor betydning for at skabe grundlaget for og selve ånden fra Vinterkrigen, som samlede nationen.

For at tilfredsstille Sovjetunionen, da fortsættelseskrigen sluttede, blev Väinö Tanner stillet for retten tiltalt for at være ansvarlig for krigen i februar 1946 og dømt til 5½ års fængsel.. Han blev løsladt i 1949. 

Efter fortsættelseskrigen og mens han stadig sad i fængsel, blev Tanner den faktiske leder af en fraktion af det socialdemokratiske parti, som fik stærk støtte fra USA. Denne fraktion vandt den interne magtkamp i partiet efter en strid, som varede i store dele af 1940'erne.

Referencer

Eksterne henvisninger 
 

 Biografi

Statsministre fra Finland
Finansministre fra Finland
Personer fra Helsinki
Stiftere af kooperativer
World Mind Sports Games

World Mind Sports Games (Verdensmesterskabet i tankesport) blev afholdt i Beijing fra den 3. oktober til 18. oktober 2008. Mere end 3000 deltager fra over 150 lande konkurrerede om 37 guldmedaljer. Der blev dystet i fem tankesportsgrene: bridge, skak, go, dam og xiangqi (kinesisk skak). Danmark vandt en guldmedalje og det var i bridge i gruppen under 26 år.

Danske deltagere

Bridge 
Åben række
 Michael Askgaard og Gregers Bjarnarson
 Jens Auken og Søren Christiansen
 Morten Bilde og Jørgen Hansen

Kvinder
 Nadia Bekkouche og Trine Binderkrantz
 Tina Ege og Bjørg Houmøller
 Stense Farholt og Maria Rahelt

Under 28 år
 Niclas Raulund Ege og Mathias Rohrberg
 Maria Dam Mortensen og Anne Juhl Sørensen
 Lea Troels Møller og Lars Møller Sørensen

Under 26 år
 Dennis Bilde og Emil Jepsen
 Anne-Sofie Houlberg og Lars Kirkegaard Nielsen
 Jonas Houmøller og Martin Schaltz

Senior
 Flemming Dahl og Georg Norris
 Johannes Hulgaard og Lida Hulgaard
 Peter Lund ogSteen Møller

Go 
 Torben Pedersen
 Jannik Lundgaard Rasmussen
 Uffe Lundgaard Rasmussen
 Michael Staub

Skak 
Kvinder
 Oksana Vovk
 Louise Fredericia
 Marie Frank-Nielsen
 Miriam Olsen

Mænd
 Allan Stig Rasmussen
 Karsten Rasmussen
 Jakob Vang Glud
 Steffen Pedersen

Par
 Oksana Vovk og Karsten Rasmussen

Eksterne henvisninger 
 The 1st World Mind Sports Games (officiel hjemmeside) 
 Danske bridgedeltagere
 Danske skakdeltagere

Sport i Kina
Begivenheder i 2008
Epibatidin

Epibatidin er et kemisk ekstrakt fra skindet af gift- og farvefrøen (Epipedobates tricolor).

Ekstraktet har vist sig at kunne anvendes som smertestillende middel til medicinsk brug og har muligvis egenskaber som kan anvendes til at skabe afslapning i muskelgrupper samt bruges ved hjertestimmulering.

Opdagelse 
Epibatidin blev isoleret af John Daly et al. i 1974, han påviste at det er et virksomt smertestillende middel. Strukturen blev opdaget i 1992, da undersøgelsesmetoderne var blevet udviklet og mere følsomme. Det findes på huden af den tropiske giftfrø Epipedobates tricolor.

Kemi 
Epibatidin er et alkaloid, dvs. det er et lipofilt (fedtelskende) og basisk stof. Det er 200-500 gange så virksomt som morfin. Epibatidin er ikke et opioid (stof, der kan binde sig til opioide receptorer i nervesystemet og derved har en smertestillende effekt) som morfin, men binder sig til såkaldte nikotin acetylcholinreceptorer (nAChr), dvs. stoffet har samme type virkning, som nikotin har. Epibatidin er en agonist, dvs. den stimulerer nikotin acetylcholinreceptorerne, uden der er nikotin tilstede.

Effekt 
Smertestillende virkning: 0,01 μmol/kg. Bare en lidt større dosis er meget giftig.
Stoffet har tidligere været brugt som gift på pile. Giften fra en frø kan dræbe 20.000 mus.
Det er svært at dosere epibatidin til behandling, derfor arbejdes der på at skabe analoge stoffer med samme smertestillende effekt, men lavere Toksikologi. Et eksempel er ABT-594.

Udvinding 
Ud fra 750 frøer kan der maksimalt udvindes 1 mg epibatidin. Det er ikke muligt at opdrætte og udvinde epibatidin på denne måde, da de ikke producerer stoffet selv, men får det gennem føden. Man har observeret, at frøer, der lever i kakaoplantager har stoffet epibatidin, hvorimod frøer, der lever i bananplantager ikke har det“Alkaloids frog skin: the discovery of epibatidine and the potential for developing novel non-opiod analgesics”, John W. Daly et al., NPR 2000, nr. 17 p. 131-132.

Der er flere forskellige syntesemuligheder for fremstilling af epibatidin i laboratoire (se note 3).

Noter og referencer 

Lægemidler
Kvælstofforbindelser
Aromatiske forbindelser
Renee O'Connor

Evelyn Renee O'Connor (født 15. februar 1971) er en amerikansk skuespillerinde. Hun er bedst kendt for sin rolle som Gabrielle i sitcom'en Xena: Warrior Princess

Eksterne henvisninger 

 

Filmskuespillere fra USA
Tv-skuespillere fra USA
Skuespillere fra Texas
Lens

Lens er en by og kommune i det nordlige Frankrig. Lens er sous-préfecture (administrationscenter) i departementet Pas-de-Calais i regionen Hauts-de-France, og har ca. 35 000 indbyggere. Byen er en af de store picardiske byer i Frankrig sammen med Lille, Valenciennes, Amiens, Roubaix, Tourcoing, Arras og Douai.

Lens hører til en samling af kommuner kaldet Lens-Liévin, som samler 36 kommuner med et folketal på ca. 250 000 indbyggere.

Lens danner også et storbyområde sammen med Douai som har et folketal på 552 682 indbyggere (1999).

Økonomi 
Byen er et industrielt center og har en lang historie som kulmineby.

Byer i Pas-de-Calais
Gatzwiller

Gatzwiller-slægten kommer sandsynligvis fra Alsaceområdet i Frankrig og det nordlige tysktalende Schweiz ved grænsen til Tyskland og Schweiz. Alsace tilhørte skiftende Frankrig og Tyskland, i dag en del af Frankrig.

Slægtsnavnet Gatzwiller blev brugt i Køln i starten af 1500-årene, hvor Simon og Sarah Gatzwiller er nævnt. Derudover mener man, at andre Gatzwillerne var franske huguenotter og de blev derfor i 1600-tallet nødt til at flygte fra Frankrig, da Ludvig 14., også kendt som solkongen (le roi de soleil), udstedte Fontainebleu-ediktet, som erklærede protestantismen for ulovlig. Det medførte, at omkring 200-500 tusind huguenotter, deriblandt Gatzwiller-slægten, flygtede til lande som England, Holland, Preussen og Schweiz, hvor særligt Geneve var et fristed. 

De fleste nuværende Gatzwillere i Danmark nedstammer fra brødrene Conrad Fr. og Richard Louis Gatzwiller, som indvandrede til Næstved i Danmark i 1857 fra den preussiske by Liegnitz, nuværende Legnica i Polen. Conrad var hattemager og havde butik i Kirkestræde 3 i Næstved. Han havde giftet sig med den tidligere ejers enke.
Richard bosatte sig i København. Han var gørtler af profession. Gatzwillerne var gode håndværkere og man kan i dag se Gatzwiller navnet på Københavns Rådhus, da de var med til at lave guld- og messingarbejde på rådhuset. 

I dag er Gatzwiller-slægten spredt udover verden og det er derfor meget svært at komme helt til bunds i hvem der levede hvor og hvornår. 

Slægter
James Henry Breasted

James Henry Breasted (født 27. august 1865 i Rockford, Illinois, død 2. december 1935) var en amerikansk arkæolog og historiker. Han blev uddannet ved North Central College, Chicago Theological Seminary, Yale University og Universität Berlin (1894). 

Breasted var den første amerikaner, som tog en mastergrad i egyptologi, og beskæftigede sig først og fremmest med spørgsmål om civilisationernes ophav og Den frugtbare halvmåne – et begreb han sandsynligvis introducerede. Han opbyggede klassisk historie og arkæologi ved University of Chicago og blev leder af Haskell Oriental Museum (dagens Oriental Institute) ved universitetet. 

I 1919 ledede Breasted den første amerikanske ekspedition for arkæologisk udgravning i Egypten.

Bibliografi 
 (1905) A History of Egypt from the Earliest Times to the Persian Conquest. New York: Charles Scribner's Sons. 
 (1906–1907) (red) Ancient Records of Egypt: Historical Documents from the Earliest Times to the Persian Conquest. Chicago: University of Chicago Press. Digital version
 (1912) Development of Religion and Thought in Ancient Egypt: Lectures delivered on the Morse Foundation at Union Theological Seminary. New York: Charles Scribner's Sons. 
 (1914), Outlines of European Hsitory. Digital version
 (1916), Ancient Times – a History of the Early World. Digital version
 (1919) Survey of the Ancient World. Boston: The Athenæum Press. Digital versjon 
 (1924) Oriental Forerunners of Byzantine Painting (University of Chicago Oriental Institute Publications; 1). Chicago: University of Chicago Press. 
 (1926) The Conquest of Civilization. New York; London: Harper and Brothers. 
 (1933) The Dawn of Conscience. New York: Charles Scribner's Sons. 
 (1975) The 1905–1907 Breasted Expeditions to Egypt and the Sudan: A Photographic Study. Chicago: University of Chicago Press.

Eksterne henvisninger 

Arkæologer fra USA
Medlemmer af Videnskabernes Selskab
Sydney Harbour Bridge

Sydney Harbour Bridge er en af Sydneys mest kendte turistattraktioner. Gennem broen forbindes shoppingkvarteret det i centrale Sydney med erhvervs- og boligområdet North Shore ved Sydney Harbour. Sammen med Sydney Opera House mod sydøst er broen en af Australiens mest kendte bygningsværker. Lokalt kaldes den for "bøjlen" på grund af broens bueform. Broen var byens højeste bygningsværk frem til 1967.

Eksterne henvisninger 

Broer i Australien
Harbour Bridge
Befrielsen af Paris

Befrielsen af Paris (også kendt som slaget om Paris) fandt sted under 2. verdenskrig fra 19. august 1944 indtil den tyske garnison overgav sig den 25. august. Den franske hovedstad var blevet styret af Nazi-Tyskland, siden Frankrig overgav sig i juni 1940, hvor også Vichy Frankrig blev oprettet med hovedstad i den sydfranske by Vichy.

Noter og referencer 

Frankrig under 2. verdenskrig
Paris' historie
Jak X

Jak X: Combat Racing (kendt som Jak X i Australien, Syd Afrika og i Storbritannien), er et køre video spil udviklet af Naughty Dog og udgivet af Sony Computer Entertainment til PlayStation 2 og første udgivelse var i Nord Amerika i 18 oktober 2005. Spillet er inspireret af Naughty Dog' Jak and Daxter serie, men referencerne er lavet til de forrige spil, og er fortrukket som en del af hoved serien.

Jak X er opbygget af køre mechaniken fra Jak 3. To sangene fra rock bandet Queens of the Stone Age, navnene er "You Think I Ain't Worth a Dollar But I Feel Like a Millionaire" og "A song for the Dead" (fra albumet Songs for the Deaf) er med i spillet. Det meste af spil-musikken er skrevet af Billy Howerdel fra A Perfect Circle,

Eksterne henvisninger 
 

Computerspil fra 2005
PlayStation 2-spil
Gran Turismo 4

Gran Turismo 4 (også kendt som GT4) er et racerspil udgivet til PlayStation 2, og det fjerde hovedspil i Gran Turismo-serien og er en udvidelse af forløberen Gran Turismo 4 Prologue.

Referencer 

4
Computerspil fra 1997
PlayStation 2-spil
E-sportspil
Larry Mullen Jr.

Lawrence Joseph "Larry" Mullen, Jr (født 31. oktober 1961 i Artane, Dublin, Ireland) er grundlæggeren og trommeslager for det irske band U2, som først hed The Larry Mullen Band. I løbet af sin karriere har han haft mange sideprojekter som samarbejdet med Michael Stipe og Mike Mills fra R.E.M.

Trommeslagere
U2
Rockmusikere fra Irland
Personer fra Dublin
Vejen Kommunes Biblioteker

Vejen Kommunes Biblioteker består af fire biblioteker samt en bogbus.

Bibliotekerne har til huse i Vejen, Brørup, Holsted, Rødding.

Bogbussen betjener Andst, Foldingbro, Gesten, Læborg, Stenderup og Tobøl , Bække, Føvling, Glejbjerg, Hovborg, Lintrup, Sdr. Hygum, Øster Lindet  og Skodborg

Eksterne henvisninger 
 Vejen Kommunes Biblioteker – officiel hjemmeside

Folkebiblioteker i Danmark
Biblioteker